К.д. төп грамматик билдәләре : һүҙ яһаусы -ҡаҡ / -кәк , -ғаҡ / -гәк , -маҡ / -мәк , -шыҡ / -шек , -тылыҡ / -телек , -дылыҡ / -делек , -ҙылыҡ / -ҙелек аффикстарының йыш ҡулланылыуы : “ әрҙәшкәк ” , “ һикелтмәк ” , “ ҡыйшыҡ ” , “ уңғандылыҡ ” һ.б. ; архаик формалағы -ың / -ең аффикслы бойороҡ һөйкәлешендәге ҡылымдарҙың ҡулланылыуы : әҙәби “ ҡайтығыҙ ” — диалектта “ ҡайтың ” һ.б. ; ҡылымдарҙың -ҡалы / -кәле , -ғалы / -гәле , -маҡ / -мәк , -маҡа / -мәкә аффикстары аша бирелгән инфинитив формаһы : әҙәби “ барырға , күрергә кәрәк ” — диалектта “ барғалы , күргәле кәрәк ” , “ алырға теләй ” — “ амаҡа була ” һ.б.